**Odôvodnenie nerozdelenia predmetu zákazky s názvom**

**„Automobil dodávkového typu“**

Predmetom tejto zákazky je vo všeobecnosti dodanie 1 ks originál, nového, nepoužitého, nevystavovaného a neopravovaného automobilu, kategórie N1 (motorové vozidlá, ktoré majú najmenej štyri kolesá a používajú sa na dopravu nákladov), upraveného podľa požiadaviek verejného obstarávateľa spolu s požadovaným príslušenstvom a vybavením, vrátane dodávky na miesto dodania, dodanie príslušnej dokumentácie a služby súvisiace so zabezpečením záručného servisu.

Dôvody, ktoré viedli verejného obstarávateľa k nerozdeleniu predmet zákazky s názvom **„Automobil dodávkového typu“**  sú nasledujúce:

* verejný obstarávateľ pred vyhlásením postupu zadávania tejto zákazky dôkladne zvážil a vzal do úvahy všetky skutočnosti, ktoré sa týkajú vhodnosti, resp. nevhodnosti rozdelenia tohto predmetu zákazky na časti,
* z dôvodu zabezpečenia bezporuchovosti, presnosti a spoľahlivosti automobilu, je žiadúce, aby záruky za dodržanie kvality celého predmetu zákazky držal jeden predávajúci – dodávateľ. Nakoľko predmet zákazky tvorí kompaktný celok spôsobilý pri splnení predpísaných legislatívnych náležitostí pre využívanie predmetného automobilu na pozemných komunikáciách s prioritou prepravy nákladu, v rámci výkonov realizovaných zamestnancami verejného obstarávateľa, má verejný obstarávateľ za to, že rozdelenie na časti by bolo ťažko realizovateľné a pravdepodobne aj nereálne.
* predmet zákazky v tomto prípade, predstavuje vo svojom finálnom vyhotovení kompaktný celok, t.j. ide o jeden celok plnenia predmetu zákazky,
* pre plnenie tohto predmetu zákazky je charakteristické zadávanie jednej zákazky ako celku,
* skúsenosti verejného obstarávateľa z predchádzajúcich plnení rovnakého/obdobného predmetu zákazky najmä čo sa týka zabezpečenia technických, úžitkových parametrov a záruk celého predmetu zákazky,
* minimálna úroveň požiadaviek na tento predmet zákazky – technické parametre boli stanovené primerane, podľa potrieb, účelu použitia a v súlade s predmetom činnosti verejného obstarávateľa,
* požadovaný automobil dodávkového typu bude využívaný na plnenie cieľov projektu s názvom „Rekonštrukcia rádiovej siete Horskej záchrannej služby“ a využívaný v rámci výkonu záchranných činností Horskej záchrannej služby,
* požadovaný predmet zákazky tvorí charakterovo a účelovo rovnaký tovar. Taktiež z prieskumu trhu realizovaného verejným obstarávateľom vyplýva, že dodávatelia sú schopní typ vozidla v požadovanom prevedení dodať, keďže ich relevantné trhy sa vzájomne prekrývajú. Uvedená schopnosť potenciálnych dodávateľov obstarávaného tovaru zakladá odôvodnený predpoklad, že nerozdelenie zákazky na časti nebude mať negatívny vplyv na počet potenciálnych záujemcov o účasť v predmetnom verejnom obstarávaní a neohrozí hospodársku súťaž na danom relevantnom trhu úžitkových vozidiel a to najmä vzhľadom na skutočnosť, že žiadna položka predmetu zákazky nepredstavuje špecifický tovar, ktorý by mohol byť niektorému uchádzačovi nedostupný na voľnom trhu.
* na relevantnom trhu sú dodávatelia predmetu zákazky, ktorí sú schopní a oprávnení plniť tento predmet zákazky komplexne ako jeden celok a predložiť aj ponuku,
* pri zabezpečení – dodaní požadovaného predmetu zákazky ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri plnení požadovaného predmetu zákazky, jeho evidenciu, fakturáciu,
* využiť verejné financie efektívnym, účinným a transparentným spôsobom, t.j. verejný obstarávateľ pri definovaní technických parametrov bral do úvahy nie len samotné náklady na kúpu predmetného automobilu, ale aj následné náklady súvisiace s prevádzkovaním svojho automobilového parku.

So zreteľom na dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ dosiahnuť je tento predmet zákazky **„Automobil dodávkového typu“** nedeliť ale zachovať ho v celistvom stave.